CELEX: 52020PC0427
Language: da
Date: 2020-08-21
Title: Forslag til RÅDETS AFGØRELSE om den holdning, der skal indtages på Den Europæiske Unions vegne på det 66. møde i Udvalget for Det Harmoniserede System under Verdenstoldorganisationen for så vidt angår den påtænkte vedtagelse af tariferingsudtalelser, tariferingsafgørelser, ændringer af de forklarende bemærkninger til det harmoniserede system eller øvrige udtalelser vedrørende fortolkningen af det harmoniserede system samt rekommandationer til sikring af ensartethed i fortolkningen af det harmoniserede system i henhold til konventionen om det harmoniserede system

EUROPA-KOMMISSIONEN
            Bruxelles, den 21.8.2020
            COM(2020) 427 final
            2020/0201(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne på det 66. møde i Udvalget for Det Harmoniserede System under Verdenstoldorganisationen for så vidt angår den påtænkte vedtagelse af tariferingsudtalelser, tariferingsafgørelser, ændringer af de forklarende bemærkninger til det harmoniserede system eller øvrige udtalelser vedrørende fortolkningen af det harmoniserede system samt rekommandationer til sikring af ensartethed i fortolkningen af det harmoniserede system i henhold til konventionen om det harmoniserede system
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører afgørelsen om fastlæggelse af den holdning, der skal indtages på Unionens vegne på det 66. møde i Udvalget for Det Harmoniserede System (HS-Udvalget) under Verdenstoldorganisationen i september 2020.
            
            
               2.Baggrund for forslaget
            
            
               2.1.Den internationale konvention om det harmoniserede varebeskrivelses- og varenomenklatursystem
            
            
               Den internationale konvention om det harmoniserede varebeskrivelses- og varenomenklatursystem har til formål at lette den internationale handel og indsamlingen, sammenligningen og analysen af statistikker, navnlig om international handel. Den omfatter som et bilag HS-nomenklaturen, som er et internationalt harmoniseret system, der gør det muligt for de deltagende lande at tarifere varer på et fælles grundlag til toldformål. HS-nomenklaturen indeholder navnlig beskrivelser af varerne i form af positioner og underpositioner og de tilhørende numeriske koder baseret på et sekscifret kodesystem. HS-nomenklaturen revideres hvert femte år
                  1
               . Den anvendes af mere end 190 forvaltninger på verdensplan, og mere end 98 % af alle varer, der handles i verden, tariferes derfor i henhold til nomenklaturen. 
            
            
               Aftalen trådte i kraft den 1. januar 1988.
            
            
               Den Europæiske Union og alle medlemsstaterne er part i aftalen
                  2
               .
            
            
               2.2.Verdenstoldorganisationen (WCO)
            
            
               Verdenstoldorganisationen (WCO) blev oprettet i 1952 som Toldsamarbejdsrådet og er et uafhængigt mellemstatsligt organ, der har til opgave at arbejde for, at toldadministrationerne forbedres og gøres mere effektive. Organisationen repræsenterer 183 toldadministrationer i hele verden. WCO's styrende organ er WCO-rådet. Unionen udøver midlertidigt de samme rettigheder og forpligtelser som medlemmerne af WCO, indtil ændringen af konventionen om oprettelse af Toldsamarbejdsrådet træder i kraft.
            
            
               WCO's styrende organ er WCO-Rådet, som til udførelsen af sine opgaver får bistand fra et kompetent og sagkyndigt sekretariat og en række tekniske og rådgivende udvalg. 
            
            
               Udvalget for det Harmoniserede System (HS-Udvalget) er et teknisk udvalg med ansvar for det forberedende arbejde i forbindelse med HS-konventionen. HS-Udvalgets vigtigste opgaver er:
            
            
               ·at udarbejde forklarende bemærkninger, tariferingsudtalelser eller andre udtalelser til vejledning ved fortolkningen af det harmoniserede system og udøve sådanne andre funktioner i forbindelse med det harmoniserede system, som WCO-Rådet eller de kontraherende parter måtte skønne nyttige
            
            
               ·at udarbejde rekommandationer med henblik på at sikre en ensartet fortolkning og anvendelse af retsakterne under det harmoniserede system, bl.a. ved at bilægge uoverensstemmelser mellem kontraherende parter og dermed lette samhandelen 
            
            
               ·at foreslå ændringer og opdateringer af det harmoniserede system for at afspejle den teknologiske udvikling og ændringerne i handelsmønstrene samt andre behov hos brugerne af det harmoniserede system 
            
            
               ·at fremme en udbredt anvendelse af det harmoniserede system og undersøge generelle og politiske spørgsmål i forbindelse hermed.
            
            
               Unionen og dens medlemsstater har tilsammen kun en stemme i HS-Udvalget. HS-Udvalgets afgørelser om spørgsmål, der er omfattet af denne rammeafgørelse, træffes ved simpelt flertal.
            
            
               I henhold til HS-konventionens artikel 8, stk. 2, betragtes de forklarende bemærkninger, tariferingsudtalelserne og andre udtalelser vedrørende fortolkningen af det harmoniserede system samt rekommandationerne til sikring af en ensartet fortolkning og anvendelse af det harmoniserede system, som udfærdiges under et møde i HS-Udvalget, som værende godkendt af WCO-Rådet, såfremt ingen af de kontraherende parter i HS-konventionen inden udgangen af den anden måned efter den måned, i hvilken det møde, hvor de blev vedtaget, blev afsluttet, har meddelt WCO's generalsekretær, at den ønsker spørgsmålet indbragt for WCO-Rådet. 
            
            
               2.3.De retsakter, der skal vedtages
            
         
         
            
               I overensstemmelse med HS-konventionens artikel 6, stk. 2, træder HS-Udvalget almindeligvis sammen to gange om året. I praksis finder HS-Udvalgets møder sted i marts og september. 
            
            
               Den foreslåede afgørelse vedrører følgende retsakter, som HS-Udvalget har overvejet og vedtaget midlertidigt med forbehold af, at WCO-Rådet godkender dem ved en stiltiende samtykkeprocedure:
            
            
               a)forklarende bemærkninger, der præciserer fortolkningen af bestemmelser, positioner og underpositioner i HS-nomenklaturen
            
            
               b)tariferingsudtalelser, der afspejler HS-Udvalgets afgørelser vedrørende tariferingen af specifikke produkter
            
            
               c)øvrige udtalelser og rekommandationer vedrørende tarifering af varer i HS-nomenklaturen såsom tariferingsafgørelser eller andre udtalelser vedtaget af HS-Udvalget.
            
            
               I overensstemmelse med artikel 34, stk. 7, litra a), nr. iii), i Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen
                  3
                skal medlemsstaternes toldmyndigheder tilbagekalde deres afgørelser vedrørende bindende tariferingsoplysninger (BTO-afgørelser), når de ikke længere er forenelige med fortolkningen af HS-nomenklaturen som følge af tariferingsafgørelser, tariferingsudtalelser eller ændringer af de forklarende bemærkninger til HS-nomenklaturen, med virkning fra datoen for offentliggørelsen af Kommissionens meddelelse i C-udgaven af Den Europæiske Unions Tidende.
            
            
               3.Den holdning, der skal indtages på Unionens vegne
            
            
               3.1.Praktiske begrænsninger for udarbejdelsen og vedtagelsen af EU's holdninger
            
            
               Udvalget for Det Harmoniserede System under WCO vedtager tariferingsudtalelser, tariferingsafgørelser, ændringer af de forklarende bemærkninger til det harmoniserede system og andre udtalelser vedrørende fortolkningen af det harmoniserede system samt rekommandationer til sikring af en ensartet fortolkning af det harmoniserede system i henhold til konventionen om det harmoniserede system på hvert af udvalgets to årlige møder. 
            
            
               I praksis er der normalt ikke tilstrækkelig tid til, at Unionen formelt kan indtage en holdning i henhold til artikel 218, stk. 9, i TEUF forud for hvert møde i HS-Udvalget. Kommissionen har derfor forelagt et forslag til Rådets rammeafgørelse om den holdning, der skal indtages på Unionens vegne i WCO vedrørende det harmoniserede system
                  4
               , og forslaget er i øjeblikket under behandling i Rådet.
            
            
               På grund af covid-19-udbruddene har WCO's sekretariat imidlertid meddelt, at mødet i september 2020 afholdes gennem skriftlige onlinedrøftelser. Selv om dagsordenen for mødet endnu ikke foreligger, og tilrettelæggelsen og formatet af drøftelserne stadig er ukendte, forventes det, at punkterne på dagsordenen for det foregående møde (HSC/65 — marts 2020), som blev aflyst af WCO på grund af den globale pandemi, sandsynligvis vil blive optaget på dagsordenen for mødet i september.
            
            
               I betragtning af antallet af punkter, som HS-Udvalget vil blive bedt om at træffe afgørelse om på mødet, og deres bindende retsvirkninger for EU-retten, vurderes det, at det er nødvendigt med en rådsafgørelse i henhold til artikel 218, stk. 9, i TEUF, der fastlægger Unionens holdning til de punkter, som HS-Udvalget ifølge de foreliggende oplysninger skal træffe afgørelse om (dvs. forklarende bemærkninger, tariferingsudtalelser og tariferingsafgørelser, vejledning og andre udtalelser vedrørende fortolkningen af det harmoniserede system).
            
            
               Andre punkter, der efterfølgende optages på HS-Udvalgets dagsorden, vil blive behandlet på et senere tidspunkt.
            
            
               3.2.Forslagets formål og indhold
            
            
               De pågældende afgørelser, der udarbejdes af HS-Udvalget, kan få afgørende indflydelse på indholdet af EU-retten, nemlig Rådets forordning (EØF) nr. 2658/87 om told- og statistiknomenklaturen og den fælles toldtarif, samt den kombinerede nomenklatur (KN), der er knyttet som bilag hertil. Tariferingsafgørelser, tariferingsudtalelser og ændringer af de forklarende bemærkninger til HS-nomenklaturen anvendes til støtte for den tarifering, der er fastsat i Kommissionens gennemførelsesforordninger om tarifering af varer i KN, i de forklarende bemærkninger til KN og i de tariferingsafgørelser, der træffes af medlemsstaternes toldmyndigheder. Toldmyndighederne i medlemsstaterne skal tilbagekalde deres tariferingsafgørelser, hvis de ikke længere er forenelige med fortolkningen af HS-nomenklaturen som følge af disse tariferingsafgørelser, tariferingsudtalelser eller ændringer af de forklarende bemærkninger til HS.
            
            
               Det er derfor hensigtsmæssigt, at den holdning, der skal indtages på Unionens vegne i WCO, fastlægges ved en rådsafgørelse, der er vedtaget i henhold til artikel 218, stk. 9, i TEUF, på grundlag af et forslag fra Kommissionen.
            
            
               Fastlæggelsen af sådanne holdninger er baseret på de generelle kriterier, der er fastsat i HS-konventionen (de almindelige tariferingsbestemmelser vedrørende HS), og varernes objektive karakteristika og egenskaber.
            
            
               Den foreslåede holdning har til formål at udtrykke Unionens holdning med hensyn til tarifering af varer i HS-nomenklaturen. Den foreslåede holdning har også til formål at udtrykke en holdning til tariferingsudtalelser og forklarende bemærkninger til HS, som er udarbejdet af HS-Udvalget. 
            
            
               Der blev afholdt høringer af tekniske eksperter fra medlemsstaterne i Toldekspertgruppen den 3.-5. marts 2020. Toldekspertgruppens konklusioner er i overensstemmelse med de foreslåede holdninger, som findes i bilaget til udkastet til forslag til Rådets afgørelse. 
            
            
               Den foreslåede EU-holdning er også i overensstemmelse med den fastlagte toldpolitik og Den Europæiske Unions Domstols retspraksis om at tarifere varer ved import efter deres objektive karakteristika og egenskaber. 
            
         
         
            
               Den foreslåede holdning er nødvendig, for at EU kan udtrykke en holdning på det næste møde i HS-Udvalget. 
            
            
               4.Retsgrundlag
            
            
               4.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  5
               .
            
            
               Det proceduremæssige retsgrundlag for den foreslåede afgørelse om fastlæggelse af den holdning, der skal indtages på Unionens vegne i WCO med hensyn til vedtagelsen af forklarende bemærkninger, tariferingsudtalelser og øvrige udtalelser som vejledning ved fortolkningen af HS i henhold til HS-konventionen, er derfor artikel 218, stk. 9, i TEUF.
            
            
               4.2.Princippernes anvendelse på det foreliggende tilfælde
            
            
               Udvalget for Det Harmoniserede System og WCO-Rådet er organer, der er nedsat ved en aftale, nemlig den internationale konvention om det harmoniserede varebeskrivelses- og varenomenklatursystem.
            
            
               De retsakter, som HS-Udvalget skal udarbejde, er retsakter, der har retsvirkninger. De påtænkte retsakter vil, når de er godkendt af WCO-Rådet, kunne få afgørende indflydelse på EU-lovgivningen, nærmere bestemt bilag 1 til Rådets forordning (EØF) nr. 2658/87 om told- og statistiknomenklaturen og den fælles toldtarif. Dette skyldes, at det i EU-toldkodeksens
                  6
                artikel 34, stk. 7, litra a), nr. iii), er fastsat, at "toldmyndighederne tilbagekalder BTO
                  7
               -afgørelser [...] når de ikke længere er forenelige med fortolkningen [...] som følge af [...] tariferingsafgørelser, tariferingsudtalelser eller ændringer af de forklarende bemærkninger til nomenklaturen i det harmoniserede varebeskrivelses- og varenomenklatursystem, vedtaget af [HS-Udvalget]". Endvidere anvendes sådanne afgørelser, som er udarbejdet af HS-Udvalget (tariferingsafgørelser, tariferingsudtalelser og ændringer af de forklarende bemærkninger til HS-nomenklaturen) til støtte for den tarifering, der er fastsat i Kommissionens gennemførelsesforordninger vedrørende tarifering af varer i KN, i de forklarende bemærkninger til KN og i de tariferingsafgørelser, der træffes af medlemsstaternes toldmyndigheder. Den påtænkte retsakt supplerer eller ændrer ikke den institutionelle ramme for aftalen.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.3.Materielt retsgrundlag
            
            
               4.3.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.
            
            
               4.3.2.Princippernes anvendelse på det foreliggende tilfælde
            
            
               Da den påtænkte retsakts primære formål og indhold vedrører den fælles toldtarif, er det materielle retsgrundlag for den foreslåede afgørelse artikel 31, artikel 43, stk. 2, og artikel 207, stk. 4, i TEUF.
            
            
               4.4.Konklusion
            
            
               Retsgrundlaget for forslaget til afgørelse bør være artikel 31, artikel 43, stk. 2, og artikel 207, stk. 4, i TEUF sammenholdt med artikel 218, stk. 9, i TEUF.
            
            
               5.Virkninger for budgettet 
            
            
               Forslaget har ingen virkninger for Den Europæiske Unions budget. 
            
            
               6.Offentliggørelse af den påtænkte retsakt
            
         
         
            
               Ingen.
            
            
            
               2020/0201 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne på det 66. møde i Udvalget for Det Harmoniserede System under Verdenstoldorganisationen for så vidt angår den påtænkte vedtagelse af tariferingsudtalelser, tariferingsafgørelser, ændringer af de forklarende bemærkninger til det harmoniserede system eller øvrige udtalelser vedrørende fortolkningen af det harmoniserede system samt rekommandationer til sikring af ensartethed i fortolkningen af det harmoniserede system i henhold til konventionen om det harmoniserede system
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 31, artikel 43, stk. 2, og artikel 207, stk. 4, første afsnit, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Ved Rådets afgørelse 87/369/EØF
                  8
                godkendte Unionen den internationale konvention om det harmoniserede varebeskrivelses- og varenomenklatursystem samt ændringsprotokollen hertil
                  9
                (HS-konventionen), hvorved Udvalget for Det Harmoniserede System (HS-Udvalget) blev nedsat. 
            
            
               (2)I henhold til HS-konventionens artikel 7, stk. 1, litra b) og c), har HS-Udvalget blandt andet til opgave at udarbejde forklarende bemærkninger, tariferingsudtalelser, andre udtalelser vedrørende fortolkningen af det harmoniserede system og rekommandationer til sikring af en ensartet fortolkning og anvendelse af det harmoniserede system.
            
            
               (3)Udvalget for Det Harmoniserede System forventes på mødet i september at vedtage tariferingsudtalelser, tariferingsafgørelser, ændringer af de forklarende bemærkninger til det harmoniserede system og andre udtalelser vedrørende fortolkningen af det harmoniserede system samt rekommandationer til sikring af en ensartet fortolkning af det harmoniserede system i henhold til konventionen om det harmoniserede system. 
            
            
               (4)Det er vigtigt at påpege, at det afgørende kriterium for tarifering af varer i henhold til Den Europæiske Unions Domstols faste retspraksis med henblik på at sikre retssikkerheden og at lette kontrollen normalt må søges i varernes objektive karakteristika og egenskaber som beskrevet i den enkelte position i toldnomenklaturen og de bestemmelser, der er knyttet til de pågældende afsnit og kapitler.
            
            
               (5)For så vidt angår tariferingsudtalelser, tariferingsafgørelser, ændringer af de forklarende bemærkninger til det harmoniserede system og andre udtalelser vedrørende fortolkningen af det harmoniserede system samt rekommandationer til sikring af ensartethed i fortolkningen af det harmoniserede system i henhold til konventionen om det harmoniserede system bør den holdning, der skal indtages på Unionens vegne, fastlægges, da tariferingsudtalelser, visse tariferingsafgørelser og ændringer af de forklarende bemærkninger til det harmoniserede system, når de er vedtaget, offentliggøres i en meddelelse fra Kommissionen i henhold til artikel 34, stk. 7, litra a), nr. iii), i Europa-Parlamentets og Rådets forordning (EU) nr. 952/2013 af 9. oktober 2013 og finder anvendelse på alle medlemsstaterne. Holdningen skal udtrykkes af Udvalget for Det Harmoniserede System —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne på det 66. møde i Udvalget for Det Harmoniserede System under Verdenstoldorganisationen for så vidt angår vedtagelsen af forklarende bemærkninger, tariferingsudtalelser eller andre udtalelser vedrørende fortolkningen af det harmoniserede system samt rekommandationer til sikring af ensartethed i fortolkningen af det harmoniserede system i henhold til konventionen om det harmoniserede system, er fastlagt i bilaget.
            
            
               Artikel 2
            
            
               Der kan aftales mindre ændringer af den holdning, der er omhandlet i artikel 1, uden at Rådet træffer yderligere afgørelse.
            
         
         
            
               Artikel 3
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand 
               
            
         
         
            
                  
                     (1)
                  
                        HS-nomenklaturen er revideret seks gange, siden den blev indført i 1988. Revisionerne trådte i kraft i 1996, 2002, 2007, 2012 og 2017. Den sjette revision træder i kraft i 2022.
               
               
                  
                     (2)
                  
                        Rådets afgørelse 87/369/EØF af 7. april 1987 om indgåelse af den internationale konvention om det harmoniserede varebeskrivelses- og varenomenklatursystem, samt af ændringsprotokollen hertil (EFT L 198 af 20.7.1987, s. 1).
               
               
                  
                     (3)
                  
                        EUT L 269 af 10.10.2013, s. 1.
               
               
                  
                     (4)
                  
                        COM(2020) 196.
               
               
                  
                     (5)
                  
                        Domstolens dom af 7. oktober 2014, Tyskland mod Rådet, sag C-399/12, ECLI:EU:C:2014:2258, præmis 61-64. 
               
               
                  
                     (6)
                  
                        Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).
               
               
                  
                     (7)
                  
                        Bindende tariferingsoplysninger: Tariferingsafgørelser, som toldadministrationerne på forhånd giver de økonomiske operatører for at garantere retssikkerhed med hensyn til tariferingen og toldbehandlingen af varer, der er omfattet af import eller eksport. 
               
               
                  
                     (8)
                  
                        Rådets afgørelse 87/369/EØF af 7. april 1987 om indgåelse af den internationale konvention om det harmoniserede varebeskrivelses- og varenomenklatursystem, samt af ændringsprotokollen hertil (
                  
                     EFT L 198 af 20.7.1987, s. 1
                  
                  ).
               
               
                  
                     (9)
                  
                        EFT L 198 af 20.7.1987, s. 3.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 21.8.2020
            COM(2020) 427 final
            BILAG
            til
            Forslag til Rådets afgørelse
            om den holdning, der skal indtages på Den Europæiske Unions vegne på det 66. møde i Udvalget for Det Harmoniserede System under Verdenstoldorganisationen for så vidt angår den påtænkte vedtagelse af tariferingsudtalelser, tariferingsafgørelser, ændringer af de forklarende bemærkninger til det harmoniserede system eller øvrige udtalelser vedrørende fortolkningen af det harmoniserede system samt rekommandationer til sikring af ensartethed i fortolkningen af det harmoniserede system i henhold til konventionen om det harmoniserede system
            
               
         
         
            
               BILAG 
            
            
               IV. RAPPORT FRA DET VIDENSKABELIGE UNDERUDVALG: dok. NS0456Eb (SSC/35 — rapport)
            
            
               (1)Spørgsmål til afgørelse (dok. NC2708Ea)
            
            
               (a)Bilag A/1 og C/1 — tarifering af nye INN-produkter (liste 120). Unionen bør godkende de 125 tariferinger (HS 2017-udgaven) og de 3 deraf følgende omklassificeringer (HS 2022-udgaven), der anbefales af det videnskabelige underudvalg 
            
            
               (b)Bilag A/2 og C/2 — tarifering af nye INN-produkter (liste 121). Unionen bør godkende de 143 tariferinger (HS 2017-udgaven) og de 15 deraf følgende omklassificeringer (HS 2022-udgaven), der anbefales af det videnskabelige underudvalg 
            
            
               (c)Bilag A/3 og C/3 — eventuel omklassificering af visse INN-produkter som følge af rekommandationen i henhold til artikel 16 af 23. juni 2019. Unionen bør godkende de deraf følgende omklassificeringer (HS 2022-udgaven) af de 143 INN-produkter, som det videnskabelige underudvalg har vedtaget 
            
            
               (d)Bilag B/1 og C/6 — afgørelser truffet af HS-Udvalget på dets 63. og 64. møde og af WCO-Rådet på dets 133./134. møde, der påvirker det videnskabelige underudvalgs arbejde. Unionen bør godkende de omklassificeringer af "zilucoplan" og "eryptamin", som det videnskabelige underudvalg har vedtaget, i henholdsvis underpos. 2933.79 og 2939.80
            
            
               Unionen tilslutter sig alle de foreslåede tariferinger, da de er i overensstemmelse med EU's nuværende tariferingspolitik
            
            
               (2)Eventuel ændring af de forklarende bemærkninger til kapitel 29 for så vidt angår listen over narkotika, psykotrope stoffer og prækursorer, dok. NC2738Ea
            
            
               Unionen tilslutter sig forslaget om at ændre de forklarende bemærkninger til HS, kapitel 29, i overensstemmelse med det videnskabelige underudvalgs udtalelse
            
            
               V. RAPPORT FRA UNDERUNDERUDVALGET FOR REVISION AF HS (dok. NR1403E)
            
            
               (1)Spørgsmål til afgørelse (dok. NC2709Ea)
            
            
               (a)Bilag D/6 og G/11 — eventuel ændring af de forklarende bemærkninger til pos. 85.24 (HS 2022) 
            
            
               (b)Bilag D/7 og G/12 — eventuel ændring af de forklarende bemærkninger vedrørende 3D-printere (HS 2022) 
            
            
               (c)Bilag E/14 og G/19 — ændring af de forklarende bemærkninger til pos. 70.19 vedrørende glasfiber (HS 2022) 
            
            
               (d)Bilag E/1-E/6, E/8-E/13, E/15-E/18, E/20, E/23 og G/1-G/6, G/8, G/13-G/18, G/21, G/22, G/24 og G/27 — eventuel ændring af de forklarende bemærkninger til afsnit I, II, III, IV, V, VI, VII, VIII, IX, X, XI, XII, XIII, XIV, XV, XVI, XVII, XVIII, XX og XXI
            
            
               (e)Bilag E/23 og G/27 — ændring af de forklarende bemærkninger til kapitel 97 vedrørende visse kulturelle varer (HS 2022) 
            
            
               (f)Bilag E/24 og G/28 — ændring af de forklarende bemærkninger (almindelige tariferingsbestemmelser) 
            
            
               Unionen tilslutter sig alle de foreslåede ændringer i dokumenterne, da de afspejler EU 's nuværende tariferingspolitik
            
         
         
            
               (2)Tarifering i HS 2022 af visse personlige fordampningsanordninger, genopladelige eller til engangsbrug (anmodning fra sekretariatet), dok. NC2710Eb 
            
            
               Unionen vil tarifere produkt 1 i pos. 8543.70 i HS 2017 og i underpos. 8543.40 i HS 2022. Produkt 2 bør tariferes i pos. 24.04 i HS 2022 i henhold til almindelig tariferingsbestemmelse 3 b) på grundlag af e-væskens væsentlige karakter
            
            
               (3)Tarifering i HS 2022 af visse samlinger og samlerobjekter af numismatisk interesse (anmodning fra sekretariatet), dok. NC2711Ea
            
            
               Unionen giver udtryk for, at der er behov for yderligere oplysninger om produkterne for at kunne afgøre tariferingen 
            
            
               Unionen er ikke enig i forslaget om ændring af de forklarende bemærkninger til HS, idet der afventes en præcisering og vejledning om, hvordan der skelnes mellem de nye underpositioner i pos. 97.05 
            
            
               (4)Tarifering i HS 2022 af 3D-printerpatroner (anmodning fra sekretariatet), dok. NC2712Ea
            
            
               Unionen vil tarifere produkterne i kapitel 39 efter materialets beskaffenhed, jf. EU-Domstolens dom i sag C-276/00. Det er nødvendigt med yderligere oplysninger for at kunne tarifere produkterne i en underposition. Den foreslåede ændring af de forklarende bemærkninger til HS bør ikke støttes, da den nuværende praksis i EU er ikke at tarifere printerpatroner som dele af printere
            
            
               (5)Tarifering i HS 2022 af en arklamineringsmaskine til additiv fremstilling, dok. NC2744Ea
            
            
               Unionen vil tarifere produktet i pos. 84.85 (valgmulighed II) 
            
            
               VI. RAPPORT FRA DEN MØDEFORBEREDENDE ARBEJDSGRUPPE, dok. NC2714Ea og bilag A-T 
            
            
               Med forbehold af visse redaktionelle forslag skal Unionen vedtage teksten i bilag A-T med følgende bemærkninger.
            
            
               (1)Ændring af kompendiet af tariferingsudtalelser, således at det afspejler beslutningen om at tarifere et produkt kaldet "Milka Oreo Sandwich" i pos. 18.06 (underpos. 1806.32)
            
            
               Unionen foreslår, at listen over ingredienser udelades, da den ikke er nødvendig for tariferingen
            
            
               (2)Ændring af kompendiet af tariferingsudtalelser, således at det afspejler beslutningen om at tarifere to typer tobaksstilke ("skårne, rullede og ekspanderede tobaksstilke (CRES)" og "ekspanderede tobaksstilke (ETS)" i pos. 24.03 (underpos. 2403.99)
            
            
               Unionen insisterer på, at teksten "må ikke ryges direkte" bibeholdes, da den var det afgørende kriterium for tariferingen
            
            
               (3)Ændring af kompendiet af tariferingsudtalelser, således at det afspejler beslutningen om at tarifere fastoxid-brændselsceller (SOFC) kaldet "Bloom Energy ES-5700" i pos. 85.01 (underpos. 8501.62)
            
            
               Unionen foreslår at anvende varebeskrivelsen i tekstboksen i det oprindelige arbejdsdokument (dok. NC2655E1b)
            
            
               VII. ANMODNINGER OM NYBEHANDLING (FORBEHOLD)
            
            
               (1)Nybehandling af tariferingen af visse ernæringsdrikke (produkt 1-5) (anmodning fra USA), dok. NC2715Ea
            
            
               Unionen vil tarifere produkterne som drikkevarer i pos. 22.02, jf. EU-Domstolens dom i sag C-114/80 og tariferingsudtalelse 2202.99/2-4
            
         
         
            
               (2)Nybehandling af tariferingen af en anordning kaldet "Polar M430-løbeur med GPS og håndledspulsmåler" (anmodninger fra USA og Japan), dok. NC2716Ea
            
            
               Unionen vil tarifere produktet under i underpos. 9102.12 som et armbåndsur i overensstemmelse med de forklarende bemærkninger til KN, pos. 91.02
            
            
               (3)Nybehandling af tariferingen af et apparat kaldet "Sterilizer Formaldehyde Formomat PL 349-2" (anmodning fra Ukraine), dok. NC2717Ea
            
            
               Unionen vil tarifere produktet i pos. 84.19, da dette er en særlig position for sterilisationsapparater. Der finder en ændring i temperaturen sted, som har stor indflydelse på steriliseringen. Apparatet har ikke nogen mekaniske funktioner
            
            
               (4)Nybehandling af tariferingen af to produkter kaldet "RF-generatorer" og "RF Matching Networks" (anmodning fra Korea), dok. NC2718Ea, NC2745Eb og NC2747Ea
            
            
               Unionen vil tarifere produkterne i pos. 84.86, idet det er genkendelige maskiner, der udelukkende eller hovedsagelig anvendes til fremstilling af halvlederkomponenter
            
            
               VIII. YDERLIGERE UNDERSØGELSER
            
            
               (1)Tarifering af spiselige insekter (forslag fra sekretariatet), dok. NC2719Ea
            
            
               Unionen støtter eventuelle overførsler fra både pos. 02.10 og 04.10 for så vidt angår produkt 1. Produkt 2 kan overføres enten fra pos. 04.10 eller kapitel 16. Produkt 3 kan overføres fra kapitel 16. Produkt 4 kan overføres enten fra kapitel 16 eller kapitel 21
            
            
               (2)Eventuel ændring af de forklarende bemærkninger til pos. 27.11 for at præcisere tariferingen af flydende gas (LPG) (forslag fra sekretariatet), dok. NC2720Ea
            
            
               Unionen støtter de foreslåede forklarende bemærkninger til underpos. 2711.19 
            
            
               (3)Ændring af de forklarende bemærkninger til almindelig tariferingsbestemmelse 3 b) for at præcisere tariferingen af sæt, dok. NC2721Ea
            
            
               Unionen støtter opretholdelsen af status quo og den nuværende tariferingspraksis
            
            
               (4)Eventuel ændring af de forklarende bemærkninger til pos. 91.02, dok. NC2722Ea
            
            
               Unionen foretrækker at afvente en endelig afgørelse om tariferingen af "Polar-uret" (se punkt VII.2), inden der gås videres med ændringen af de forklarende bemærkninger til HS
            
            
               (5)Eventuel ændring af de forklarende bemærkninger til pos. 87.03 vedrørende mikrohybridkøretøjer, dok. NC2723Ea
            
            
               Unionen støtter ændringen af de forklarende bemærkninger til HS, idet den præciserer tariferingen af den nye køretøjstype
            
            
               (6)Tarifering af milde hybridkøretøjer, dok. NC2724Ea
            
            
               Unionen vil tarifere produktet i underpos. 8703.40, da den elektriske motor er beregnet til at give køretøjet ekstra kraft ved at supplere motorfunktionen
            
            
               (7)Tarifering af et produkt kaldet "DIMENAC HP M" (anmodning fra Ecuador), dok. NC2725Ea
            
         
         
            
               Unionen vil tarifere produktet i pos. 34.04, da laboratorieanalysen bekræfter, at produktet har en voksagtig karakter
            
            
               (8)Eventuel ændring af de forklarende bemærkninger til pos. 95.03 (forslag fra EU), dok. NC2667Ea
            
            
               Unionen er fortsat åben over for eventuelle yderligere redaktionelle bemærkninger til det oprindelige forslag fra EU
            
            
               (9)Eventuel ændring af de forklarende bemærkninger til pos. 95.05 (forslag fra EU), dok. NC2668Ea
            
            
               Unionen er fortsat åben over for eventuelle yderligere redaktionelle bemærkninger til det oprindelige forslag fra EU
            
            
               (10)Tarifering af visse vegetabilske olier til detailsalg (anmodning fra Costa Rica), dok. NC2672Ea
            
            
               Unionen vil tarifere produktet i pos. 33.01. Produktet er en vegetabilsk lavendelolie, der indeholder monoterpenalkoholer, og derfor ikke er befriet for terpener, og er omfattet af pos. 33.01. Produktet fremstilles ved dampdestillation og er derfor i overensstemmelse med de forklarende bemærkninger til HS, pos. 33.01
            
            
               (11)Tarifering af to bonemaskiner til gulve kaldet "Galaxy Floor Machine 1500, 1.5 HP" af mærket NSS og "Galaxy Floor Machine, 1 HP" af mærket NSS (anmodning fra Costa Rica), dok. NC2673Ea
            
            
               Unionen vil tarifere produkterne i pos. 84.79. På grund af deres tekniske egenskaber er de ikke af den type, der sædvanligvis anvendes til husholdningsbrug, og i betragtning af forklarende bemærkning 4 a) til kapitel 85 bør de tariferes i pos. 84.79
            
            
               (12)Tarifering af en "selvkørende teleskoplift med leddelte arme" (anmodning fra Korea), dok. NC2674Ea
            
            
               Unionen vil tarifere produktet i pos. 84.28 på grundlag af forordning (EF) nr. 738/2000, som omhandler et lignende produkt
            
            
               (13)Tarifering af visse tilberedte fødevarer (anmodning fra USA), dok. NC2676Ea og NC2742Ea
            
            
               Unionen anmoder om yderligere oplysninger om alle fire berørte produkter for at kunne afgøre tariferingen
            
            
               Produkt 1: proteinindhold. Ved et meget højt indhold (over 85 %) kan pos. 35.04 overvejes. På grundlag af de foreliggende oplysninger kan produktet tariferes i underpos. 2106.10 i overensstemmelse med tariferingsudtalelse 2106.90/5
            
            
               Produkt 2: Unionen vil tarifere produktet i pos. 22.02, hvis det er direkte drikkeligt, eller pos. 21.06, hvis det skal fortyndes før indtagelse
            
            
               Produkt 3: Unionen vil tarifere produktet i underpos. 2101.20, men yderligere oplysninger om indholdet af koffein vil være til hjælp
            
            
               Produkt 4: produktbeskrivelsen er forvirrende, da det ikke er tydeligt, hvad hovedingrediensen er. Hvis produktet indeholder kakao, kan det tariferes i pos. 18.06, hvis ikke 19.05 
            
            
               (14)Tarifering af en "skærer/harve" (anmodning fra Den Russiske Føderation), dok. NC2677Ea
            
            
               Unionen bemærker, at maskinen har mange funktioner, hvilket gør det vanskeligt at afgøre tariferingen, og at maskinen kan tariferes i pos. 84.30 eller 84.32, dvs. i pos. 84.32 i henhold til den almindelige tariferingsbestemmelse 3 c)
            
            
               (15)Tarifering af visse nye luftdæk af gummi til køretøjer, der anvendes til transport af varer inden for byggeri, minedrift eller industri (anmodning fra Den Russiske Føderation), dok. NC2678Ea og NC2748Ea
            
         
         
            
               Unionen er enig i WCO-sekretariatets udtalelse og tariferer begge produkter i pos. 4011.20
            
            
               (16)Tarifering af visse tilberedninger af en type, der anvendes i dyrefoder (anmodning fra Canada), dok. NC2679Ea og NC2743Ea
            
            
               På grundlag af EU-Domstolens dom i sag C-144/15 vil Unionen tarifere produktet i pos. 23.09 
            
            
               (17)Tarifering af et produkt kaldet "Tracing Light Box" (anmodning fra Japan), dok. NC2681Ea
            
            
               Unionen vil tarifere produktet i pos. 94.05, da det har en multifunktion og ikke er udstyret med tegneinstrumenter
            
            
               (18)Tarifering af en elektronisk hastighedsregulator kaldet "KEB COMBIVERT F5" (anmodning fra Tunesien), dok. NC2682Ea
            
            
               Unionen vil tarifere produktet i pos. 85.04, som foreslået af WCO-sekretariatet
            
            
               (19)Eventuel ændring af de forklarende bemærkninger til pos. 27.10 (forslag fra Japan), dok. NC2641Ea og NC2739Ea
            
            
               Unionen afholder sig fra at deltage i drøftelserne, eftersom den tariferingsudtalelse, som ændringen beror på, ikke kan anvendes i EU på grund af EU-Domstolens dom i sag C-330/13. Det ville være bedre at overveje at ændre HS i fremtiden og ændre den forklarende bemærkning 2 til kapitel 27
            
            
               (20)Mulig uoverensstemmelse mellem den engelske og den franske tekst i de forklarende bemærkninger til pos. 85.01, dok. NC2688Ea
            
            
               Unionen tilslutter sig den foreslåede ændring, dvs. at anvende termen "onduleur" som i andre dele af HS-nomenklaturen
            
            
               IX. NYE SPØRGSMÅL
            
            
               (1)Tarifering af visse affaldscontainere til anvendelse på gaden (anmodning fra Tunesien), dok. NC2726Ea
            
            
               Unionen vil tarifere produkterne i pos. 39.26 på grund af containernes store størrelse og det forhold, at de ikke er til husholdningsbrug. Unionen bemærker, at containernes rumindhold i liter bør fremgå af produktbeskrivelsen
            
            
               (2)Tarifering af visse tilberedte fødevarer i flydende form (anmodning fra Tunesien), dok. NC2727Ea
            
            
               Unionen anmoder om flere oplysninger om produkternes indhold (vand eller saft, olieholdige stoffer og andre ingredienser foruden vitaminer og dosering) 
            
            
               (3)Tarifering af to produkter, der indeholder cannabidiol (CBD), kaldet "FREYHERR" og "CANABIGAL" (anmodning fra sekretariatet), dok. NC2728Ea
            
            
               Unionen foreslår at sende spørgsmålet til det videnskabelige underudvalg med anmodning om oplysninger om, i) hvorvidt produkterne har et tilstrækkeligt antal virksomme stoffer til at have en terapeutisk eller profylaktisk virkning, og ii) hvad mindstemængden af CBD som virksomt stof i et produkt er, for at produktet har en terapeutisk eller profylaktisk virkning
            
            
               (4)Tarifering af tørret fisk, der efterfølgende er behandlet med vand (rehydreret tørret fisk) (anmodning fra Norge), dok. NC2729Ea
            
            
               Unionen kan tarifere produktet i kapitel 3, men der er behov for yderligere oplysninger om, hvorvidt produktet har smag og konsistens af tørret fisk eller frisk fisk
            
         
         
            
               (5)Tarifering af visse dampgeneratorer til dampkedler (anmodning fra Egypten), dok. NC2730Ea
            
            
               Unionen vil tarifere produkterne i pos. 84.02 som foreslået af WCO-sekretariat i overensstemmelse med positionsteksten og de forklarende bemærkninger til HS, pos. 84.02
            
            
               (6)Tarifering af et produkt kaldet "sojabønneflager" (anmodning fra Madagaskar), dok. NC2731Ea
            
            
               Unionen vil tarifere produktet i pos. 23.04 på samme vis som det produkt, der omhandles i tariferingsudtalelse 2304.00/1 
            
            
               (7)Tarifering af en ethanolkogeplade med to blus (anmodning fra Kenya), dok. NC2732Ea
            
            
               Unionen vil tarifere produktet i pos. 7321.12, idet ethanolbrændsel er flydende ved stuetemperatur og derfor er i overensstemmelse med underpositionsteksten
            
            
               (8)Tarifering af en interaktiv kiosk til modtagelse af klager (anmodning fra Egypten), dok. NC2733Ea
            
            
               Unionen anmoder om yderligere oplysninger: hvorvidt produktet kan fungere, og hvordan, med en USB-enhed, eller om det kun kan anvendes ved hjælp af touchscreen
            
            
               XI. SUPPLERENDE LISTE
            
            
               (1)Tarifering af et produkt kaldet "babaymajskolber" (anmodning fra EU), dok. NC2736Ea
            
            
               Unionen har anmodet om en tariferingsudtalelse
            
            
               (2)Tarifering af en dieseldrevet strømgenerator med to kraftindstillinger (anmodning fra Ghana), dok. NC2737Ea
            
            
               Unionen vil tarifere produktet i underpos. 8502.13
            
            
               (3)Tarifering af et TFT-LCD-modul (anmodning fra Korea), dok. NC2740Ea
            
            
               I overensstemmelse med Kommissionens forordning (EF) nr. 957/2006 og Kommissionens gennemførelsesforordning (EU) nr. 1201/2011 og (EU) nr. 1202/2011 og i betragtning af forklarende bemærkning 2 b) til afsnit XVI vil Unionen tarifere produktet i underpos. 8529.90 
            
            
               (4)Udeladelse af tariferingsudtalelse 8528.69/1 og 8528.69/2, dok. NC2741Ea
            
            
               Da produkterne ikke længere er på markedet, støtter Unionen, at disse tariferingsudtalelser udelades
            
            
               (5)Tarifering af et produkt kaldet "delvis affedtet kokospulver" (anmodning fra EU), dok. NC2746Ea
            
            
               Unionen har anmodet om en tariferingsudtalelse.